איתמר גרוטו

איתמר גְרוֹטוֹ (נולד ב-19 באוקטובר 1964) הוא רופא ישראלי, פרופסור לרפואה ומומחה בבריאות הציבור, בעל דוקטורט בניהול מערכות בריאות. היה בעבר משנה למנכ"ל משרד הבריאות, ולפני כן כיהן כראש שירותי בריאות הציבור משנת 2007. בשנת 2017 נבחר לוועד המנהל של ארגון הבריאות העולמי. איתמר גרוטו נולד וגדל ברמת גן ולמד בתיכון אהל שם. בשנים 1982–1989 למד רפואה בבית הספר לרפואה על שם סאקלר באוניברסיטת תל אביב במסגרת העתודה האקדמית. את הסטאז' עשה ב-1989 במרכז רפואי מאיר בכפר סבא. סיים בהצטיינות התמחות בבריאות הציבור בענף בריאות הצבא בחיל הרפואה. לאחר סיום לימודי הרפואה, התגייס לצה"ל. בשנים 1990–1993 שירת כרופא צבאי בתפקידים של רופא גדודי וחטיבתי. בין 1994 ל-1996 ו-1998–2000 שימש כראש מדור אפידמיולוגיה במפקדת קצין רפואה ראשי, ובשנים 2001–2004 שימש כראש ענף בריאות הצבא בחיל הרפואה. את שירותו הצבאי סיים בדרגת סגן-אלוף. בין השנים 1996–1999 השלים באוניברסיטה העברית לימודי תואר שני בבריאות הציבור בהצטיינות. בשנת 2008 סיים בהצטיינות תואר שלישי בניהול מערכות בריאות באוניברסיטת בן-גוריון בנגב. בשנת 2006 סיים את תוכנית העמיתים למנהיגות סביבתית של מרכז השל. בשנים 1996–1998 שימש כרופא בריאות הציבור בלשכת מחוז תל אביב במשרד הבריאות ובמהלך השנים 2000–2001 שימש כאפידמיולוג קליני במרכז שניידר ובבית חולים סורוקה. בין שנת 2003 ל-2009 היה מזכיר איגוד רופאי בריאות הציבור ומשנת 2005 ואילך הוא חבר הוועד הפועל של המועצה המדעית בהסתדרות הרפואית. בשנת 2001 ייסד תוכנית לימודי ניהול וחקירה אפידמיולוגית במסגרת משרד הבריאות. מסגרת זו מהווה תוכנית הכשרה מרכזית בתחום זה בישראל ובאזור, וכיום קרויה בשם: (Middle East Program for Interventional Epidemiology Training (MEPIET. בשנת 2007 נבחר לתפקיד ראש שירותי בריאות הציבור במשרד הבריאות. באותה שנה שימש יועץ לארגון הבריאות העולמי בנושא מבנה וארגון מערכות בריאות הציבור. במסגרת תפקידו כראש שירותי בריאות הציבור ניהל את מערך בריאות הציבור הכולל כ-3,000 עובדים בלשכות הבריאות המחוזיות והנפתיות, במעבדות בריאות הציבור, ובמטה משרד הבריאות. כמו כן, היה אחראי על תחום הרפואה המונעת, כולל חיסוני תינוקות, ילדים ומבוגרים, בריאות וסביבה, תזונה ומזון, גנטיקה קהילתית, קידום וחינוך לבריאות וניהול של אירועים אפידמיולוגיים חריגים כגון התפרצויות תחלואה ומחלות זיהומיות חדשות. במסגרת תפקידו שימש כאחראי על כלל תחום הרפואה המונעת, קידום בריאות האוכלוסייה, והגנה על בריאות הציבור מפני סיכונים סביבתיים, במיוחד בתחומי המים והמזון שבהם למשרד הבריאות אחריות ישירה. יזם והוביל את הפרויקטים לחיזוק ושיפור הפיקוח על המזון, שדרוג סל החיסונים והוספת 5 חיסונים חדשים לסל הבריאות הניתן לתינוקות וילדים, והקמת רשומת החיסונים הלאומית. הוא הקים את המחלקה לאפידמיולוגיה סביבתית וקידם נושאים רבים בתחום השפעת הסביבה על הבריאות ובהם פרסום דו"ח "בריאות וסביבה בישראל 2014". נתוני הדו"ח בנושא של חשיפת הציבור לזרחניים אורגניים, הביאו לשינוי משמעותי בחומרי הדברה המותרים לשימוש בישראל ובכלל זה הוצאה כמעט מוחלטת של הזרחניים האורגניים מרשימת חומרי ההדברה המותרים לשימוש בישראל. כמו כן, הוביל את יוזמת "אפשריבריא" לקידום אורח חיים פעיל ובריא, וניהל את התמודדות מדינת ישראל עם חדירה והתפשטות של נגיף הפוליו, שנבלמה ללא מקרי תחלואה. באפריל 2015 פורסם בכלי התקשורת מכתב של גרוטו בו הוא מתריע על שיעורי סרטן חריגים בחיפה, במיוחד אצל ילדים. בעקבות המכתב נערך בחיפה מחקר אפידמיולוגי, ובספטמבר 2015 הכריזה ממשלת ישראל על זיהום אוויר חריג ונתוני תחלואה עודפת בחיפה ובסביבתה, והותוותה תוכנית להוצאת המפעלים המזהמים מחיפה, הנקראת "מפרץ החדשנות". גרוטו ספג ביקורת חריפה בדו"ח מבקר המדינה על התנהלותו מול חברת הטבק פיליפ מוריס. במרץ 2016 הוא נתן לחברה אישור לשווק מוצר חדש בשם "אייקוס" ללא כל מגבלה החלה על סיגריות ומוצרי טבק אחרים, אף על פי שהמוצר מכיל טבק. על המוצר לא הוחל החוק להגבלת פרסומת ושיווק, והחברה קיבלה פטור מהדפסת אזהרות בריאות כלשהן על המוצר. על פי דו"ח מבקר המדינה, גרוטו קיבל את ההחלטה המיטיבה עם תאגיד הטבק "בלי שהתייעץ עם אף גורם מקצועי במשרד הבריאות... ללא בחינה מעמיקה ויסודית של התחייבויות ישראל על פי האמנה הבינלאומית, בלא בחינה השוואתית למדיניות במדינות אחרות... וללא התייעצות עם גופי בריאות בינלאומיים, למשל ה–FDA". במרץ 2017 קיבל גרוטו החלטה נוספת בנושא זה, לפיה ניתן לשווק את המוצר "אייקוס" ללא כל מגבלה רגולטורית עד להכרעת ה-FDA בנוגע לסיכוניו הבריאותיים. זאת בניגוד למקובל בארצות הברית, שם אסור לשווק את המוצר עד לקבלת אישור מה-FDA. גם על כך נמתחה ביקורת של מבקר המדינה, ורק לאחר שהוגשו שתי עתירות לבית המשפט העליון נגד החלטת משרד הבריאות השתנו ההוראות. ביוני 2017 התמנה למשנה למנכ"ל משרד הבריאות. במצב בו מנכ"ל משרד הבריאות לא היה רופא, שימש גרוטו כרופא הבכיר במערכת הבריאות. בתוקף תפקידו, הוא משמש כממלא מקום המנכ"ל וכן כראש חטיבת הבריאות, במסגרתה הוא אחראי על כלל תחומי המינהל הרפואי, בריאות הציבור, איכות ושירות, בריאות דיגיטלית ומחשוב, אבטחה וביטחון במערכת הבריאות, וכן היערכות והתמודדות עם אירועי שעת חירום. בספטמבר 2017 נבחר לכהן בוועד המנהל של ארגון הבריאות העולמי, לאחר 21 שנים ללא נציגות ישראלית בוועד. מינויו נכנס לתוקף במאי 2018 למשך שלוש שנים. במסגרת תפקידו כנציג מתוך 34 חברי הוועד המנהל, ישתתף בקביעת אסטרטגיית ומדיניות הארגון ופיקוח על פעילותו. בשנת 2020, עם התפרצות נגיף הקורונה בישראל, הנחה גרוטו את הממשלה בנושאי ריחוק חברתי, מגבלות על הכלכלה ובהמשך חזרה לשגרה בצל הנגיף. ב-8 בנובמבר 2020 הודיע למנכ"ל משרד הבריאות חזי לוי על רצונו לסיים את תפקידו במשרד הבריאות. בשנת 2021 השתתף בעונה השנייה של הזמר במסכה בדמות האפון, והודח שלישי. בשנת 2022 השתתף בתוכנית המרדף של כאן 11. גרוטו נשוי ואב לשלושה. מתגורר בהוד השרון. בשנת 2004 התמנה גרוטו לחבר סגל באוניברסיטת בן-גוריון כחוקר ומרצה במחלקה לאפידמיולוגיה ורפואה מונעת. בין 2006 ל-2009 שימש כסגן מנהל תוכנית המוסמך בבריאות הציבור באוניברסיטת בן-גוריון. החל משנת 2010 גרוטו הוא פרופסור חבר במחלקה לבריאות הציבור באוניברסיטת בן-גוריון בנגב. גרוטו מלמד נושאי מדיניות בתחומי בריאות הציבור ובריאות הסביבה, במסגרת התוכנית ללימודי מוסמך בבריאות הציבור באוניברסיטת בן-גוריון. תחומי המחקר העיקריים שבהם עוסק גרוטו הם בנושאי אפידמיולוגיה של מחלות זיהומיות, התנהגויות בריאות בקרב מתבגרים, בני נוער ומבוגרים, ובריאות הסביבה. בין היתר ניתן לציין מחקר בתחום המוכנות וההתמודדות עם מגפה של שפעת, התמודדות מדינת ישראל עם חדירת נגיף הפוליו, ניטור ביולוגי של חשיפה למזהמים וגורמי סיכון ליתר לחץ דם. יו"ר ועדת גרוטו - הוועדה לחיזוק מערכת הבריאות בצפון יו"ר הוועדה הבין משרדית לבחינת הסיוע לחולי הצליאק יו"ר הוועדה לבחינה של בדיקות טרום שיווק (בדיקות משנה) בתחום הווטרינריה יו"ר הוועדה לבריאות וסביבה בתוכנית לבריאות ישראל 2020 חבר המועצה הציבורית לסטטיסטיקה חבר מועצת הרשות למאבק באלימות, בסמים ובאלכוהול הצטיינות בלימודי רפואה (שנה ו') בלימודי רפואה בבית הספר לרפואה על שם סאקלר באוניברסיטת תל אביב. הצטיינות בלימודי בריאות הציבור, תואר מוסמך באוניברסיטה העברית ירושלים. הצטיינות במבחני התמחות בבריאות הציבור. "אות הבוגר" לבוגר אוניברסיטת בן-גוריון שתרם תרומה חשובה, ייחודית ובעלת השפעה על החברה, הכלכלה, התרבות או המדע בישראל או בעולם. בשנת 2010 נבחר לאחד מ"100 המשפיעים לטובה" ברשימת "TheMarker". בשנת 2014 קיבל פרס מצוינות בניהול בדרג הבכיר, מטעם נציבות שירות המדינה. Kaliner E, Kopel E, Anis E, Mendelson E, Moran-Gilad J, Shulman LM, Singer SR, Manor Y, Somekh E, Rishpon S, Leventhal A, Rubin L, Tasher D, Honovich M, MoermanL, Shohat T, Bassal R, Sofer D, Gdalevich M, Lev B, Gamzu R, Grotto I. The Israeli public health response to wild poliovirus importation. Lancet Infect Dis. 2015 Oct;15(10):1236-42. doi: 0.1016/S1473-3099(15)00064-X. Epub 2015 Jul 23. PubMed PMID 26213249. Mor Z, Parfionov K, Davidovitch N, Grotto I. Gym exercising patterns, lifestyle and high-risk sexual behaviour in men who have sex with men and in heterosexual men. BMJ Open. 2014 Nov 24;4(11):e005205. doi: 10.1136/bmjopen-2014-005205. PubMed PMID 25421336; PubMed Central PMCID: PMC4244394. Kopel E, Kaliner E, Grotto I. Lessons from a public health emergency--importation of wild poliovirus to Israel. N Engl J Med. 2014 Sep 11;371(11):981-3. doi: 10.1056/NEJMp1406250. PubMed PMID 25207764. Berman T, Goldsmith R, Göen T, Spungen J, Novack L, Levine H, Amitai Y, Shohat T, Grotto I. Urinary concentrations of environmental contaminants and phytoestrogens in adults in Israel. Environ Int. 2013 Sep;59:478-84. doi: 10.1016/j.envint.2013.07.012. Epub 2013 Aug 18. PubMed PMID 23962452. Engelhard D, Bromberg M, Averbuch D, Tenenbaum A, Goldmann D, Kunin M, Shmueli E, Yatsiv I, Weintraub M, Mandelboim M, Strauss-Liviatan N, Anis E, Mendelson E, Shohat T, Wolf DG, Shapiro M, Grotto I. Increased extent of and risk factors for pandemic (H1N1) 2009 and seasonal influenza among children, Israel. Emerg Infect Dis. 2011 Sep;17(9):1740-3. doi: 10.3201/eid1709.102022. PubMed PMID 21888809; PubMed Central PMCID: PMC3322075. Grotto I, Huerta M, Grossman E, Sharabi Y. Relative impact of socioeconomic status on blood pressure lessons from a large-scale survey of young adults. Am J Hypertens. 2007 Nov;20(11):1140-5. PubMed PMID 17954358. Mandel Y, Grotto I, El-Yaniv R, Belkin M, Israeli E, Polat U, Bartov E. Season of birth, natural light, and myopia. Ophthalmology. 2008 Apr;115(4):686-92. Epub 2007 Aug 15. PubMed PMID 17698195. Hasin T, Davidovitch N, Cohen R, Dagan T, Romem A, Orr N, Klement E, Lubezky N, Kayouf R, Sela T, Keller N, Derazne E, Halperin T, Yavzori M, Grotto I, Cohen D. Postexposure treatment with doxycycline for the prevention of tick-borne relapsing fever. N Engl J Med. 2006 Jul 13;355(2):148-55. PubMed PMID 16837678. Grotto I, Grossman E, Huerta M, Sharabi Y. Prevalence of prehypertension and associated cardiovascular risk profiles among young Israeli adults. Hypertension. 2006 Aug;48(2):254-9. Epub 2006 Jun 5. PubMed PMID 16754794. Grotto I, Huerta M, Balicer RD, Halperin T, Cohen D, Orr N, Gdalevich M. An outbreak of norovirus gastroenteritis on an Israeli military base. Infection. 2004 Dec;32(6):339-43. PubMed PMID 15597223. Grotto I, Mimouni M, Gdalevich M, Mimouni D. Vitamin A supplementation and childhood morbidity from diarrhea and respiratory infections: a meta-analysis. J Pediatr. 2003 Mar;142(3):297-304. PubMed PMID 12640379 Grotto I, Mandel Y, Green MS, Varsano N, Gdalevich M, Ashkenazi I, Shemer J. Influenza vaccine efficacy in young, healthy adults. Clin Infect Dis. 1998 Apr;26(4):913-7. PubMed PMID 9564475. מדיה וקבצים בנושא איתמר גרוטו בוויקישיתוף "נרצה להביא את זה לחקיקה", באתר העין השביעית, 4 בדצמבר 2016 נדב צנציפר, "אם שקלתי להקל על הכדורסלנים, זה כבר לא רלוונטי", באתר "ידיעות אחרונות", 6 ביוני 2020 שרית רוזנבלום, פרופ' גרוטו, תן תאריך יעד שבו אולי הכל ייגמר, יום שנוכל להתחיל לפנטז עליו."בסביבות פורים. אני מקווה", באתר "ידיעות אחרונות", 4 בספטמבר 2020 תני גולדשטיין, מפיליפ מוריס לטדי שגיא: המעידות הגדולות של גרוטו, באתר זמן ישראל, 16 בנובמבר 2020 איתמר גרוטו, ברשת החברתית אקס (טוויטר) שירותי בריאות הציבור "פרופ' איתמר גרוטו ממש' הבריאות נבחר לוועד המנהל של ארגון הבריאות העולמי". דוקטורס אונלי Doctors Only. נבדק ב-2017-09-17. רז שכניק, אירוע הקורונה יעשה ריסטרט לחיים שלנו. אני לא יודע באיזה מצב העולם ייצא מהדבר הזה שהוא כמו מלחמת עולם. העולם לפניו ואחריו יהיה שונה, מוסף 7 ימים בעיתון ידיעות אחרונות, 20 במרץ 2020, עמ' 22 תכנית השל, עמיתי התכנית, תכנית העמיתים של מרכז השל: הכוח להוביל את השינוי (ארכיון) Middle East Program for Interventional Epidemiology Training Itamar Grotto, Maria Haralanova and Alex Leventhal, Are WHO/Euro system framework functions applicable to public health service, International Public Health Journal Chen Stein-Zamir, Gary Zentner, Esther Tallen-Gozani, Itamar Grotto, The Israel National Immunization Registry, The Israel Medical Association journal: IMAJ 12, 2010-05-01, עמ' 296-300 בריאות וסביבה בישראל 2014 T. Berman, R. Goldsmith, T. Göen, J. Spungen, Urinary concentrations of organophosphate pesticide metabolites in adults in Israel: demographic and dietary predictors, Environment International 60, 2013-10-01, עמ' 183-189 doi: 10.1016/j.envint.2013.08.008 Yannai Kranzler, Nadav Davidovich, Yonina Fleischman, Itamar Grotto, A health in all policies approach to promote active, healthy lifestyle in Israel, Israel Journal of Health Policy Research 2, 2013-04-22 doi: 10.1186/2045-4015-2-16 Ehud Kaliner, Eran Kopel, Emilia Anis, Ella Mendelson, The Israeli public health response to wild poliovirus importation, The Lancet. Infectious Diseases 15, 2015-10-01, עמ' 1236-1242 doi: 10.1016/S1473-3099(15)00064-X אילנה קוריאל, נתונים מדאיגים: התינוקות במוקדי הזיהום בחיפה נולדים עם ראש קטן יותר, באתר ynet, 31 בינואר 2016 "פיליפ מוריס מסתירים את האמת - סיגריית האייקוס מסוכנת", באתר ynet, 18 בינואר 2018 רוני לינדר, פגישות סודיות, הנחה במס ומכתב שנקבר: כך סייעו ליצמן ואנשיו לחברות הסיגריות, באתר TheMarker‏, 8 במאי 2018 טל כרמון, ‏עשן בלי אש?, באתר דבר העובדים בארץ ישראל, 11 בינואר 2017 כיכר השבת, ‏באמצע הקורונה: פרופ' איתמר גרוטו פורש ממשרד הבריאות, באתר כיכר השבת, 8 בנובמבר 2020 הזמר במסכה, ‏כבר לא בעניבה: פרופ' איתמר גרוטו הוא המפורסם בתחפושת האפון, באתר ‏מאקו‏, 25 באוקטובר 2021 פרופסור גרוטו, אוניברסיטת בן-גוריון Barnett DJ, Balicer RD, Lucey DR, Everly GS Jr, Omer SB, Steinhoff MC, Grotto I., A systematic analytic approach to pandemic influenza preparedness planning., PLoS Med Kopel E, Kaliner E, Grotto I., Lessons from a public health emergency--importation of wild poliovirus to Israel., N Engl J Med Berman T, Goldsmith R, Göen T, Spungen J, Novack L, Levine H, Amitai Y, Shohat T, Grotto I., Urinary concentrations of environmental contaminants and phytoestrogens in adults in Israel., Environ Int. Grotto I, Huerta M, Grossman E, Sharabi Y., Relative impact of socioeconomic status on blood pressure lessons from a large-scale survey of young adults, Am J Hypertens הוועדה לבחינת הרחבת שירותי הרפואה בצפון, באתר משרד הבריאות הילה אלרואי, המלצה: מאות שקלים בחודש לחולי צליאק, באתר חדשות 13 דו"ח מבקר המדינה, פיקוח על מוצרי מזון מן החי ארגון הבוגרים והבוגרות - טקס הענקת אות הבוגר לשנת תשע"ו ייערך ביום ב' 23.5.2016, באתר in.bgu.ac.il TheMarker Magazine, 100המשפיעים לטובה לשנת 2010, TheMarker Magazine 9.2010 טקס ההוקרה השנתי על הישגים מיוחדים בשירות המדינה - רשימת מקבלי האותות והפרסים, באתר נציבות שירות המדינה, האגף לאיכות ומצוינות בשירות המדינה, ‏2015 מרץ 22